open-index/open-wikipedia-markdown huggingface dataset:
Šliktinė

**Šliktinė** (žemaidi *Šlėktėne*) on küla Leedus Skuodase rajoonis Notėnai vallas Bārta jõe ääres.

Šliktinės on aastal 1964 avatud raamatukogu ja Notėnai kooli algharidust andev filiaal. Külas on ka Šliktinė kalmistu.

Külas asub osaliselt muinsuskaitse alune Šliktinė ohverdamispaik, mis oli kasutusel IX–XI sajandini. Ka on muinsuskaitse all külas asuv neitsi Maarja skulptuuriga kabelike.
## Elanikkond


* 122 (1902)
* 257 (1923)
* 247 (1959)
* 217 (1970)
* 216 (1979)

* 269 (1987)
* 339 (1989)
* 373 (2001)
* 269 (2011)
* 190 (2021)


Šliktinė, kelias.JPG|Šliktinė
Šliktinės koplytėlė 2015.JPG|Šliktinė kabelike


## Viited

## Välislingid

*Küla portaalis vietoves.Lt
Bernhard Lunden

**Bernhard Lunden** (7. mai 1909 – ?? oktoober 1989) oli eesti ajakirjanik ja humorist.

Ta tegi kaastööd ajalehtedele Põhja Kodu ja Põhja Eesti. 1934. aastatel oli ta OÜ Vaba Maa ajalehtede esindaja Narvas. Ta asutas Narvas Noorsooühingu Astra jalgpallimeeskonna, hiljem oli kuulus jalgpallikohtunik. 1937. aastast oli ta Narva Ajakirjanike Ühingu ja Narva Ajaloo Seltsi liige. 1955.–1956. aastal kirjutas ta filmikroonikate tekste.

Ta kirjutas följetone ja joonistas karikatuure pseudonüümide H. Kard, E. Tarekus, B. Stenlund, J. Paralepp, A. Teeveerg all, mida avaldati Õhtulehe rubriigis "Mesilane" ja ajakirjas Pikker.

1968. aastal ilmus tema satiirivalimik "Otse ja ümber nurga" (EKP KK kirjastus) Hugo Hiibuse illustratsioonidega.

## Viited
Mikytai

**Mikytai** on küla Leedus Skuodase rajoonis Notėnai vallas Šata jõe ääres. Mikytai idaosa moodustab samanimelise küla, mis jääb Plateliai valda. Külas on Mikytai kalmistu.

Külla jäävad osaliselt Žemaitija rahvuspark ja Mikytai maastikukaitseala.

Külas asub osaliselt muinsuskaitse alune Šliktinė ohverdamispaik, mis oli kasutusel IX–XI sajandini.

Ka asub seal muinsuskaitsealune Mikytai linnamägi, mis oli kasutusel I aastatuhandest eKr kuni XIII sajandini.

Mikytais tehti maaparandustööde käigus mitu aardeleidu. Mõlemad asusid Šata jõe äärsel soisel alal, tõenäoliselt endisel jõesaarel. Esimene aardeleid pärineb tõenäoliselt XII sajandist, teine aga X sajandist. Mõlemad aardeleiud sisaldavad relvi, meeste riideid ja ehteid. On oletatud, et tegemist on sõjaretkele minevate meeste ohvriga, milles taotletakse sõjaõnne.
## Elanikkond


* 14 (1902)
* 93 (1923)
* 105 (1959)
* 52 (1970)

* 33 (1979)
* 23 (1989)
* 26 (2001)
* 13 (2011)


## Viited

## Välislingid
Carlsbadi koobaste rahvuspark

**Carlsbadi koobaste rahvuspark** (*Carlsbad Caverns National Park*) on Ameerika Ühendriikide rahvuspark, mis asub New Mexico osariigi kaguosas Guadalupe mäestikus. 

Pargi pindala on 189 ruutkilomeetrit ja see sisaldab rohkem kui 119 koobast. Rahvuspargi koopad on ühed sügavaimad riigis ning neist sügavaima koopa sügavus on 489 meetrit. Carlsbadi koobas on üks suurimaid maa-aluseid kambreid ning on ligipääsetav jalgsi ja liftiga.

Carlsbadi koobaste rahvuspark on alates 6. detsembrist 1995 UNESCO maailmapärandi nimistus. 

Rahvuspargis elab 17 liiki nahkhiiri, sealhulgas Brasiilia kurdmokk. Nahkhiirte arvukust koobastes on varieeruv. 2005. aastal loendati neid kuni 793 000 isendit.

## Viited
Yoane Wissa

**Yoane Wissa** (sündinud 3. septembril 1996 Épinay-sous-Sénartis) on Prantsusmaal sündinud Kongo Demokraatliku Vabariigi jalgpallur, kes mängib ründaja või ääremängijana Inglismaa Premier League'i klubis Brentford ja Kongo Demokraatliku Vabariigi jalgpallikoondises.

Ta alustas klubikarjääri Prantsusmaal. Hooajal 2015/16 mängis ta Prantsusmaa tugevuselt kolmanda liiga klubis Châteauroux, kus lõi 23 mänguga seitse väravat. 2016. aastal sõlmis ta lepingu Prantsusmaa kõrgliigaklubiga Angers, kuid selle põhimeeskonnas ta läbilööki te teinud. Hooaja 2016/17 teises pooles oli ta laenul Stade Lavallois, kus lõi 15 mänguga kaks väravat, ja hooajal 2017/18 Prantsusmaa esiliigaklubis Ajaccio, kus lõi 20 mänguga kaheksa väravat.

2018. aasta jaanuaris sõlmis ta lepingu Prantsusmaa esiliigaklubiga Lorient. Hooajal 2019/20 lõi Wissa Prantsusmaa esiliigas 15 väravat ja aitas Lorient'l Prantsusmaa kõrgliigasse pääseda. Hooajal 2020/21 lõi Wissa Prantsusmaa kõrgliigas kümme väravat.

2021. aasta augustis sõlmis ta nelja-aastase lepingu äsja Inglismaa kõrgliigasse tõusnud Brentfordiga. Üleminekusumma oli umbes 8,5 miljonit naelsterlingit. Brentfordi meeskonnas lõi ta esimese värava 24. augustil 2021 EFL Cupi mängus Forest Green Roversi vastu. EFL Cupi järgmise ringi mängus lõi kaks väravat Oldham Athleticu vastu. Inglismaa kõrgliigas lõi Wissa esimese värava 25. septembril 2021 mängus Liverpooli vastu. Hooajal 2021/22 lõi Wissa Inglismaa kõrgliigas kokku seitse väravat.

Kongo Demokraatliku Vabariigi jalgpallikoondises debüteeris Wissa 9. oktoobril 2020 sõprusmängus Burkina Faso vastu. Koondisekarjääri esimese värava lõi ta neli päeva hiljem sõprusmängus Maroko vastu.

## Viited

## Välislingid
Jockiai

**Jockiai** (žemaidi *Juockē*) on küla Leedus Skuodase rajoonis Notėnai vallas Šata jõe ääres. Jockiai idaosa moodustab samanimelise küla, mis jääb Plateliai valda.

Külla jäävad osaliselt Žemaitija rahvuspark ja Mikytai maastikukaitseala.
## Elanikkond


* 88 (1923)
* 50 (1959)
* 30 (1970)
* 29 (1979)

* 10 (1989)
* 9 (2001)
* 9 (2011)


## Viited
Dvarviečiai

**Dvarviečiai** (žemaidi *Dvarvėitē*) on küla Leedus Skuodase rajoonis Notėnai vallas Bārta jõe ääres.

Külla jäävad osaliselt Žemaitija rahvuspark ja Mikytai maastikukaitseala.

Dvarviečiais asub tulpkabel, milles asub skulptuur "Puhkav Kristus".
## Elanikkond


* 36 (1902)
* 58 (1923)
* 66 (1959)
* 38 (1970)
* 39 (1979)

* 25 (1989)
* 14 (2001)
* 15 (2011)
* 13 (2021)


## Viited
Rusiškės

**Rusiškės** on küla Leedus Skuodase rajoonis Notėnai vallas. 

## Elanikkond


* 46 (1902)
* 64 (1923)
* 82 (1959)
* 62 (1970)

* 39 (1979)
* 11 (1989)
* 2 (2001)
* 0 (2011)


## Viited
Mačiūkiai (Notėnai vald)

**Mačiūkiai** on küla Leedus Skuodase rajoonis Notėnai vallas Bārta jõe ääres. Mačiūkiai idaosa moodustab samanimelise küla, mis jääb Plateliai valda. Külas on Mačiūkiai kalmistu.

Külla jäävad osaliselt Žemaitija rahvuspark ja Mikytai maastikukaitseala.

Külas asub muinsuskaitse alune Mačiūkiai tulpkabel, mis pärineb XIX sajandi lõpust või XX sajandi algusest.

Ka asub seal muinsuskaitsealune kivi, mida kutsutakse Laumė kiviks. Kivil on jalajälgede kujutised, mis on rahvasuu kohaselt laumė jalajäljed.
Jäljed olevat ühe loo kohaselt jätnud kivil kokku kukkunud laumė, teise kohaselt  jättis suurima jälje laumė, väiksemad aga tema tütred. Ka asunud kivi lähistel saun, kus laumėd armastanud saunas käia. Sealne saun vajunud maa alla, kui inimesed lihavõttepühade hommikul sauna läksid, sellest jäänud järgi vaid tiik. Külas asuv allikas on vana pühapaik.
## Elanikkond


* 26 (1902)
* 120 (1923)
* 84 (1959)
* 21 (1970)

* 13 (1979)
* 6 (1989)
* 1 (2001)
* 0 (2011)


## Viited
Mačiūkiai

**Mačiūkiai** (žemaidi *Mačiūkē*) on küla Leedus Plungė rajoonis Plateliai vallas. Mačiūkiai lääneosa moodustab samanimelise küla, mis jääb Notėnai valda.

Küla jääb täielikult Žemaitija rahvusparki, osaliselt aga Mikytai maastikukaitsealale.

Külas asub muinsuskaitse alune kabelike, mis püstitati aastal 1882. Teine muinsuskaitse alune kabelike püstitati XIX sajandi algusaastatel.

Muinsuskaitse all on ka Mačiūkiai muinaskalmed, mis olid kasutusel II aastatuhandel.

Administratiivselt jääb külla ka muinsuskaitse alune Paežerės Rūdaičiai II tulpkabel, mis asub samanimelise küla lähistel. Tulpkabel püstitati XX sajandi algusaastatel.
## Elanikkond


* 111 (1902)
* 120 (1923)
* 48 (1959)
* 45 (1970)

* 24 (1979)
* 16 (1989)
* 19 (2001)
* 8 (2011)


## Viited
Narcos

**"Narcos"** on Ameerika-Kolumbia kriminaaldraama, mille loojad ja produtsendid on Chris Brancato, Carlo Bernard ja Doug Miro. Sarja esimese ja teise hooaja tegevus leiab aset Colombias, kus sarja ka kohapeal filmiti. "Narcos" põhineb narkoparuni Pablo Escobari elulool, kellest sai kokaiini tootmise ja levitamisega miljardär. Sari keskendub ka Escobari suhetele narkoparunite, USA narkootikumide kaitseameti (DEA) agentide ja erinevate opositsiooniüksustega.   Kolmandas hooajas kajastatakse Escobari võimult kukutamise järgseid sündmusi ja DEA püüdlusi peatada kurikuulsa Cali kartelli tõus.

Kümnest osast koosnev esimene hooaeg esilinastus 28. augustil 2015 Netflixi eksklusiivse sisuna. Sarja teine hooaeg (10 osa) esilinastus 2. septembril 2016.  Kolmas hooaeg esilinastus 1. septembril 2017. 18. juulil 2018 teatasid režissöörid, et neljas hooaeg algab hoopis uue Netflixi originaalsarjana "". 16. novembril 2018 ilmunud uue sarja  tegevused toimuvad 1980. aastate Mehhikos.  

## Süžee

### 1. hooaeg
Esimene hooaeg kirjeldab Pablo Escobari elu 1970. aastate lõpust kuni 1992. aasta juulini. Sarja minategelaseks on Colombias töötav ameeriklasest DEA agent Steve Murphy, kes jutustab kogu loo oma vaatenurgast. Sari kujutab, kuidas Escobar esimest korda Colombias kokaiinikaubandusse sattus. Olles Medellínis tuntud must turundaja, kes toimetas illegaalsete kaupade (alkohol, sigaretid ja kodumasinad) veoautosid Colombiasse ajal, mil see oli rangelt keelatud, tutvustati talle tšiillasest eksiili ja maa-alust keemikut Mateo Morenot (hüüdnimega Cockroach), kes tegi ettepaneku hakata koos äri tegema. Äriplaani järgi vastutas uue tulusa uimasti, kokaiini tootmise eest Moreno ning levitamise eest Escobar.

## Viited
Toomas Muru (maastikuarhitekt)

**Toomas Muru** (sündinud 10. jaanuar 1970 Valgas) on eesti maastikuarhitekt ja maastikuarhitektuuri õppejõud.

Ta on omandas maastikuarhitekti hariduse Norra põllumajandusülikoolis, Wageningeni ülikoolis Hollandis ja Eesti Maaülikoolis. Ta kaitses 2009. aastal Eesti Maaülikoolis magistritöö "Maastiku visuaalse kvaliteedi käsitlemine metsade majandamisel: metoodilisi rakendusi Eestis" (juhendaja Mart Külvik). Tal on ka metsandusharidus Eesti Põllumajandusülikoolist (1988-1993) ning ta on õppinud keskkonnateadust Kesk-Euroopa Ülikoolis Budapestis.

Toomas Muru on töötanud metsandusinsenerina Eesti Metsainstituudis, ruumilise planeerimise konsultandina konsultatsioonibüroos Entec AS ning alates 1995 maastikuarhitektuuri bakalaureuse ja magistritaseme õppekavade arendajana ja õppejõuna Eesti Maaülikooli Põllumajandus- ja keskkonnainstituudi maastikuarhitektuuri õppetoolis. Ta on pidanud metsamaastike kujundamise ja planeerimise teemalisi loenguid Riigimetsa Majandamise Keskuse metsandusspetsialistidele ning viinud läbi küla arengukava koostamise teemalisi koolitusi, osalenud Eesti metsanduse arengukava koostamise protsessis ning maastikuarhitekti ja ruumilise keskkonna planeerija kutsestandardite koostamise töörühmades.

Ta on Eesti Maastikuarhitektide Liidu liige ja asutajaliige, volitatud maastikuarhitekt EKR tase: 7 kutsekomisjoni liige

Ta on õpetanud veel Häme Tarbekunstiülikoolis ja juhendanud rahvusvahelisi kursuseid Eestis ja mujal. 

On käsiraamatute "Maastikuplaneerimise põhimõtete integreerimine metsakasutuse planeerimisse. Teoreetiline ülevaade ja metoodika kirjeldus", "Soovitused üldplaneeringu koostamiseks" ja "Küla arengukava koostamine meetmest 3.5 toetuse saamiseks" kaasautor. 

Tema erialane fookus seostub metsamaastike planeerimise ja kujundamisega, maastikuplaneerimise, maastikuanalüüsi ja ruumilise planeerimisega. Käesoleval ajal uurib ta raietest ja metsastamisest johtuvat Eesti metsamaastiku muutuste tajumist ja avalikkuse hoiakud nende muutuste suhtes.

## Viited
Gorikaturist

**"Gorikaturist"** on Eesti animeeritud dokumentaalfilm karikaturist Vello Agorist ehk Gorist.

Filmi sisuline alapealkiri on "Lugu mehest, kes joonistas ennast surnuks".

Filmis on elegantselt ühendatud dokumentaalsed arhiivimaterjalid, Gori karikatuurid ja animatsioon. Gori (1894–1944) fellinilikus maailmas segunevad palagan ja suur poliitika. Film räägib kunstniku ahvatlusest oma annet pillata, kui seda saadab aplaus, ja kohustusest annet teenida ka siis, kui see viib su otse hukatusse.

Filmi režissöör, stsenarist ja monteerija on Raimo Jõerand, animatsiooni režissöör Meelis Arulepp, operaator Manfred Vainokivi, helilooja Ardo Ran Varres, helirežissöör Harmo Kallaste, produtsendid Marju Lepp ja Kristel Tõldsepp. Filmi on tootnud koostöös filmistuudiod Filmivabrik ja A Film Eesti.

Film esilinastus 2023. aasta jaanuaris filmifestivali DocPoint avafilmina.

## Tunnustus
Raimo Jõerand ja Meelis Arulepp pälvisid selle filmi eest 2023. aastal Eesti Kultuurkapitali audiovisuaalse kunsti sihtkapitali eripreemia.

## Viited
Majanduslike, sotsiaalsete ja kultuurialaste õiguste rahvusvaheline pakt

**Majanduslike, sotsiaalsete ja kultuurialaste õiguste rahvusvaheline pakt** (**ICESCR**) on rahvusvaheline leping, mille võttis 16. detsembril 1966 vastu ÜRO Peaassamblee. Vastav resolutsioon 2200A (XXI) jõustus 3. jaanuaril 1976. Sellega liitunud riigid on võtnud kohustuse edendada mitteomavalitsuslike territooriumite ja üksikisikute majanduslikke, sotsiaalseid ja kultuurialaseid õiguseid, mh tööõiguseid, õigust tervisele, haridusele ja piisavale elatusstandardile. Jaanuaris 2024 oli paktiga liitunud 172 osapoolt, mh Eesti.

ICESCR ja selle fakultatiivne protokoll moodustavad koos Inimõiguste ülddeklaratsiooni ja Kodaniku- ja poliitiliste õiguste rahvusvaheline paktiga (ning selle esimese ja teise fakultatiivse protokolliga) Rahvusvahelise inimõiguste deklaratsiooni.

Pakti üle peab järelevalvet ÜRO majanduslike, sotsiaalsete ja kultuuriliste õiguste komitee.

Esimesena kirjutasid paktile alla 19. detsembril 1966 Filipiinid, Honduras, Iisrael, Jamaica ja Costa Rica. Euroopast olid esimesed riigid Itaalia 18. jaanuaril 1967 ja Poola 2. märtsil 1967. Esimesena ratifitseerisid pakti Costa Rica 29. novembril 1968, Ecuador 6. märtsil 1969 ja Tuneesia 18. märtsil 1969. Euroopast ratifitseerisid pakti esimestena Bulgaaria 21. septembril 1970 ja Rootsi 6. detsembril 1971. Paljud riigid, sealhulgas Eesti, on pakti ratifitseerinud, ilma et oleks sellele eelnevalt alla kirjutanud. Esimene oli sellistest riikidest Süüria 21. aprillil 1969, viimane Lõuna-Sudaan 5. veebruaril 2024.

Eesti ratifitseeris pakti 21. oktoobril 1991, saades 101. pakti ratifitseerinud riigiks. Kuu aega hiljem järgnes Leedu, järgmise aasta aprillis Läti. Kuid pakt kehtis Eestis juba ammu varem, sest NSV Liit kirjutas lepingule alla 18. märtsil 1968 ja ratifitseeris selle 16. oktoobril 1973.

Neli riiki on paktile alla kirjutanud, kuid mitte ratifitseerinud. Need on Ameerika Ühendriigid, Komoorid, Kuuba ja Palau.

## Viited

## Välislingid
* Mitteametlik eestikeelne tõlge koos ingliskeelse originaaltekstiga Riigi Teatajas
*
*List of parties, UNTC
*Committee on Economic, Social and Cultural Rights, the convention's monitoring body
*International Network for Economic, Social and Cultural Rights
*"Rights and Value: Construing the International Covenant on Economic, Social and Cultural Rights as Civil Commons" by G. Baruchello & R.L. Johnstone, Studies in Social Justice, Vol 5, No 1 (2011): Special Issue: Life Value and Social Justice, 91–125
* Procedural history note and audiovisual material on the *International Covenant on Economic, Social and Cultural Rights* in the Historic Archives of the United Nations Audiovisual Library of International Law
Panotėniai

**Panotėniai** (žemaidi *Panuotienē*) on küla Leedus Skuodase rajoonis Notėnai vallas Notė jõe ääres. Jõe järgi on küla ka nime saanud.

## Ajalugu

Küla on esmamainitud XVIII sajandil. Küla kuulus Gintališkė mõisale. XIX sajandi teisel poolel moodustati pärisorjuse kaotamisel 386 krunti, mille omanikud jäid siis Gintališkė mõisa omanike Leduchowskite võlglasteks.

1969. aastal on külas sündinud Leedu tõstja Antanas Abrutis.

## Elanikkond


* 144 (1902)
* 186 (1923)
* 130 (1959)
* 102 (1970)
* 65 (1979)

* 18 (1989)
* 16 (2001)
* 25 (2011)
* 14 (2021)


## Viited

## Välislingid
Channel Islandsi rahvuspark

**Channel Islandsi rahvuspark** (*Channel Islands National Park*) on Ameerika Ühendriikide rahvuspark, mis asub California osariigis Kanalisaartel.

1938. aastal said Anacapa ja Santa Barbara saared riiklikuks monumendiks. 1976. aastal moodustati UNESCO biosfäärikaitseala, mille koosseisu kuuluvad kõik kaheksa saart. 5. märtsil 1980 moodustati Anacapa, Santa Barbara, Santa Cruzi, San Migueli ja Santa Rosa saartest rahvuspark.

Rahvuspargi koosseisu kuulub Channel Islandsi kaheksast saarest viis ning pool pargi pindalast on vesi. Pargi pindala on 1009 ruutkilomeetrit, millest 319,78 ruutkilomeetrit kuulub Ühendriikide föderaalvalitsusele. Enamik Santa Cruzi saarest kuulub mittetulundusühingule The Nature Conservancy. Parki haldab Rahvusparkide Teenistus.

## Viited
Gerd B. Müller

**Gerd B. Müller** (sündinud 17. aprillil 1953, Salzburgis) on Austria bioloog. 

Ta on Konrad Lorenzi Instituudi kauaaegne direktor ning raamatusarja Vienna series in theoretical biology toimetaja. 

Ta on üks neodarvinismi kriitika liidreid.

## Teoseid
*Laland, Kevin; Uller, Tobias; Feldman, Marc; Sterelny, Kim; Müller, Gerd B.; Moczek, Armin; Jablonka, Eva; Odling-Smee, John; 2014. Does evolutionary theory need a rethink? Yes, urgently. *Nature* 514(7521): 161–164.
*Laubichler, Manfred; Müller, Gerd B. (eds.) 2007. *Modeling Biology. Structures, Behaviors, Evolution*. (The Vienna Series in Theoretical Biology 8.) Cambridge: MIT Press.
*Müller, Gerd B. 2017. Why an extended evolutionary synthesis is necessary. *Interface Focus* 7: 20170015.
*Müller, Gerd B.; Newman, Stuart A. (eds.) 2003. *Origination of Organismal Form: Beyond the Gene in the Developmental and Evolutionary Biology*. (The Vienna Series in Theoretical Biology 2.) Cambridge: A Bradford Book, The MIT Press.
*Pigliucci, Massimo; Müller, Gerd B. (eds.) 2010. *Evolution: The Extended Synthesis*. Cambridge: The MIT Press.
*Pigliucci, Massimo; Müller, Gerd B. 2010. Elements of an extended evolutionary synthesis. In: Pigliucci, Massimo; Müller, Gerd B. (eds.), *Evolution: The Extended Synthesis*. Cambridge: The MIT Press, 3–17.
Baidotai

**Baidotai** (žemaidi *Baiduotā*) on küla Leedus Skuodase rajoonis Notėnai vallas Salantase ja Notė jõe ääres. Küla nimi tuleneb isikunimest Baidotas.

Küla jääb osaliselt Salantai regionaalparki, Salantase keskjooksu hüdrograafilisele kaitsealale ja Šaukliai maastikukaitsealale. Osaliselt ulatub külla ka Natura 2000 ala Kulaliai kivikülv.

## Elanikkond


* 132 (1821)
* 149 (1843)
* 124 (1866)
* 153 (1923)
* 118 (1959)
* 90 (1970)

* 66 (1979)
* 59 (1984)
* 44 (1989)
* 39 (2001)
* 29 (2011)
* 18 (2021)


## Tuntud elanikke

*Kajetonas Nezabitauskis – žemaidi dialektide uurija
*Adelė Nezabitauskaitė-Galaunienė – leedu laulja ja dirigent

## Viited

## Välislingid

*Küla portaalis vietoves.Lt
Abádszalók

**Abádszalók** on linn Ungaris Jász-Nagykun-Szolnoki komitaadis Kunhegyesi kreisis. Asub Egerist umbes 50 km lõuna pool.

1. jaanuaril 2022 oli linnas 4055 elanikku.

## Viited

## Välislingid
*http://www.abadszalok.hu/
Šniukščiai

**Šniukščiai** (žemaidi *Šniokštē*) on küla Leedus Skuodase rajoonis Mosėdise vallas.

Küla jääb Salantai regionaalparki ja Šaukliai maastikukaitsealale. Osaliselt ulatuvad külla ka Natura 2000 alad Kulaliai kivikülv ja Rimšinė mets. Ka kasvab seal looduskaitsealune Šniukščiai tamm. 

## Elanikkond


* 118 (1902)
* 166 (1923)
* 129 (1959)
* 104 (1970)

* 24 (1979)
* 4 (1989)
* 2 (2001)
* 0 (2011)


## Viited
Nerėpai (Mosėdise vald)

**Nerėpai** on küla Leedus Skuodase rajoonis Mosėdise vallas. Nerėpai lõunaosa moodustab samanimelise küla, mis jääb Imbarė valda.

Küla jääb Salantai regionaalparki ja Šaukliai maastikukaitsealale. 

Asulat on esmamainitud 1568. aastal. XVIII sajandil kuulus asula Vilniuse trinitariaanide kloostrile. 1847. aastal konfiskeeriti küla kloostrilt ja see läks riigile kuuluva Mosėdise mõisa omandisse.

Küla põhiosa jäi tänapäevase Imbarė valla aladele, Nerėpai aladel asus üksiktaludega mõisa mets. Nõukogude perioodil jagati küla kaheks.

## Elanikkond


* 112 (1821)
* 114 (1843)
* 81 (1866)
* 100 (1923)
* 28 (1959)

* 21 (1970)
* 2 (1979)
* 2 (1989)
* 0 (2001)
* 0 (2011)


## Viited
Nerėpai

**Nerėpai** on küla Leedus Kretinga rajoonis Imbarė vallas. Nerėpai põhjaosa moodustab samanimelise küla, mis jääb Mosėdise valda.

Küla jääb Salantai regionaalparki, osaliselt ka Šaukliai maastikukaitsealale. Osaliselt ulatuvad külla ka Natura 2000 ala Salantase ja Blendžiava jõed. 

Muinsuskaitse all on ka Katkuhaudadeks kutsutud Nerėpai vana kalmistu, mis oli kasutusel XX sajandi algusaastateni.

Asulat on esmamainitud 1568. aastal. XVIII sajandil kuulus asula Vilniuse trinitariaanide kloostrile. 1847. aastal konfiskeeriti küla kloostrilt ja see läks riigile kuuluva Mosėdise mõisa omandisse.

Nerėpaisse jäi küla põhiosa, põhjapoolse Nerėpai aladel asus üksiktaludega mõisa mets. Nõukogude perioodil jagati küla kaheks.

## Elanikkond


* 112 (1821)
* 114 (1843)
* 81 (1866)
* 54 (1902)
* 100 (1923)
* 52 (1959)

* 239 (1970)
* 16 (1979)
* 10 (1989)
* 5 (2001)
* 2 (2011)


## Viited
Šerkšniai

**Šerkšniai** on küla Leedus Skuodase rajoonis Mosėdise vallas Bārta jõe ääres.

Küla jääb osaliselt Salantai regionaalparki ja Šaukliai maastikukaitsealale. Osaliselt ulatub külla ka Natura 2000 ala Mosėdise ümbruskond. 

Asula nimi tuleneb isikunimest Šerkšnys.
 
Sinna jääb Šerkšniai kalmistu. Külas on kaks lohukivi.

## Ajalugu

Küla on esmamainitud XVI sajandil, mil see kuulus Mosėdise mõisale ja jäi Mosėdise kihelkonda. 

1951. aastal toimus küla metsas lahing hävituspataljoni ja Leedu metsavendade vahel. 

Nõukogude perioodil oli külas Mosėdise kolhoosi linnufarm, aastail 2005–2010 tegutses selle baasil põllumajanduskooperatiiv Pamario paukštynas.

## Elanikkond


* 240 (1902)
* 232 (1923)
* 230 (1959)
* 213 (1970)
* 60 (1979)

* 49 (1989)
* 45 (2001)
* 29 (2011)
* 20 (2021)


## Viited

## Välislingid
Hei, pöialpoisid!

**"Hei, pöialpoisid!"** on Eesti Televisiooni lastelavastus, mis valmis aastatel 1985–1988.

Lavastuse stsenaariumi ja laulutekstid kirjutas Kazys Saja raamatu "Hei, pugege peitu!" ainetel Eve Viilup. Lavastuse režissöör on Uno Leies, kunstnik Gunta Randla, lauluviisid kirjutasid Ave Kumpas, Henn Rebane ja Jaak Jürisson.

## Osades
* Väino Aren – isa
* Katrin Karisma – ema
* Jane Meresmaa – Karoliine
* Teele Viilup – Kristiina
* Johannes Rebane
* Hendrik Toompere seenior – pöialpoiss Dilidon ja näärivana
* Väino Luup – pöialpoiss Tarkur 
* Maile Hiiet – pöialpoiss Hellik ja rott
* Harry Gustavson – pöialpoiss Himpel
* Mare Mander – pöialpoiss Hampel
* Are Uder – pöialpoiss Jõnnu
* Helle Laas ja Malle Peedo – pöialpoiss Siipel
* Olle Mirme – Mikk
* Martin Nurm – Gerd
* Ülle Kärner – tüdruk

## Viited

## Välislingid
*ERR videoarhiiv. Hei, pöialpoisid!
*ERR fotoarhiiv. Hei, pöialpoisid!
Sathon

**Sathon** (tai สาทร) on Bangkoki linnaosa (*khet*).

Linnaosa koosneb kolmest asumist (*khwaeng*): Thung Wat Don, Yan Nawa, Thung Maha Mek.

Sathoni linnaosa moodustati 9. novembril 1989, mil see eraldati Yan Nawa linnaosast.

## Viited
Bang Rak

**Bang Rak** (tai บางรัก) on Bangkoki linnaosa (*khet*).

Linnaosa koosneb viiest asumist (*khwaeng*): Maha Phruettharam, Si Lom, Suriyawong, Bang Rak ja Si Phraya.

Bang Rakis asub Tai kõige kuulsam hinduistlik tempel Sri Mahamariammani tempel.

## Viited
Pathum Wan

**Pathum Wan** (tai ปทุมวัน) on Bangkoki linnaosa (*khet*).

Linnaosa koosneb neljast asumist (*khwaeng*): Rong Mueang, Wang Mai, Pathum Wan ja Lumphini.

Pathum Wani linnaosa on ametlikult moodustatud 1914. aastal.

## Viited
Ratchathewi

**Ratchathewi** (tai ราชเทวี) on Bangkoki linnaosa (*khet*). Ratchathewi asub Bangkoki kesklinnas.

Linnaosa koosneb neljast asumist (*khwaeng*): Thung Phaya Thai, Thanon Phaya Thai, Thanon Phetchaburi ja Makkasan.

Ratchathewi linnaosa on moodustatud 1989. aastal.

## Viited
Pom Prap Sattru Phai

**Pom Prap Sattru Phai** (tai ป้อมปราบศัตรูพ่าย) on Bangkoki linnaosa (*khet*).

Linnaosa koosneb viiest asumist (*khwaeng*): Pom Prap, Wat Thep Sirin, Khlong Maha Nak, Ban Bat ja Wat Sommanat.

Pom Prap Sattru Phai linnaosa on moodustatud 1915. aastal.

## Viited
Phra Nakhon

**Phra Nakhon** (tai พระนคร) on Bangkoki linnaosa (*khet*).

Linnaosa koosneb 12-st asumist (*khwaeng*): Phra Borom Maha Ratchawang, Wang Burapha Phirom, Wat Ratchabophit, 	Samran Rat, San Chaopho Suea, Sao Chingcha, Bowon Niwet, Talat Yot, Chana Songkhram, Ban Phan Thom, Bang Khun Phrom ja Wat Sam Phraya.

Phra Nakhon hõlmab Bangkoki ajaloolise kesklinna.

Phra Nakhoni linnaosa on moodustatud 1915. aastal.

## Viited
Mõrnohrad

**Mõrnohrad** (varasem nimi ukraina keeles Димитров *Dõmõtrov*) on linn Ukrainas Donetski oblastis Pokrovski rajoonis. Asub Donetskist 52 km loodes.

Mõrnohrad on kaevanduslinn. Esimene kivisöekaevandus rajati 1911. aastal. 1934. aastal rajati Novõi Donbassi alev ja 1957 sai nimeks Dõmõtrov (Georgi Dimitrovi järgi). 1965 sai linnaõigused. 2016. aastal sai linn praeguse nime.

2025. aastal elas linnas 1 500 inimest.

## Viited

## Välislingid

*Mõrnohradi koduleht
Lahingukontrollijad

**USA õhuväe erioperatsioonide väejuhatuse lahingukontrollijad** (inglise keeles *Air Force Special Operations Command's combat controllers*) on lahinguvälja lennunduse toetamisele spetsialiseerinud sõjaväelased, kes on eritaktika eskadrillide liikmed. 

## Ülesanne
Lahingukontrollija ülesanne on siseneda märkamatult lahingusse ja vaenulikku keskkonda, et aidata kaasa ründetsooni loomisele lennuväljadel, kuid kes peavad samal ajal olema võimelised tegema lennujuhtimist, tuletoetust, juhtimist ja kontrolli, otseseid rünnakuid, terrorismivastaste meetmete kasutamist, sõjalist toetust, humanitaarset toetust ja eriluuret.

## Viited
Yan Nawa

**Yan Nawa** (tai ยานนาวา, ka **Yannawa**) on Bangkoki linnaosa (*khet*).

Linnaosa koosneb kahest asumist (*khwaeng*): Chong Nonsi ja Bang Phongphang.

Yan Nawa linnaosa on moodustatud 1972. aastal. Praegustes piirides on linnaosa alates 1989. aastast.

## Viited
Khlong Toei

**Khlong Toei** (tai คลองเตย, ka **Klong Toey**) on Bangkoki linnaosa (*khet*).

Linnaosa koosneb kolmest asumist (*khwaeng*): Khlong Toei, Khlong Tan ja Phra Khanong.

Khlong Toei sai iseseisvaks linnaosaks 9. novembril 1989, mil see eraldati Phra Khanongi linnaosast.

## Viited
Phaya Thai

**Phaya Thai** (tai พญาไท) on Bangkoki linnaosa (*khet*).

Linnaosa koosneb kahest asumist (*khwaeng*): Sam Sen Nai ja Phaya Thai.

Phaya Thai linnaosa on moodustatud 1966. aastal, praegusest piiridest on alates 1993. aastast.

## Viited
Min Buri

**Min Buri** (tai มีนบุรี) on Bangkoki linnaosa (*khet*).

Linnaosa koosneb kahest asumist (*khwaeng*): Min Buri ja 	Saen Saep.
Bang Kapi

**Bang Kapi** (tai บางกะปิ) on Bangkoki linnaosa (*khet*).

Linnaosa koosneb kahest asumist (*khwaeng*): Khlong Chan ja Hua Mak.

Bang Kapi linnaosa on moodustatud 1972. aastal.

## Viited
Wilson Phillips

**Wilson Phillips** on Ameerika Ühendriikide popansambel. Ansamblisse kuuluvad The Beach Boysi liikme Brian Wilsoni tütred Carnie Wilson ja Wendy Wilson ning ansambli The Mamas & the Papasi liikmete John ja Michelle Phillipsi tütar Chynna Phillips.

Ansambel saavutas tohutu edu 1990. aastal ilmunud omanimelise debüütalbumiga. Selle esisingel "Hold On" jõudis edetabelis Billboard Hot 100 esikohale ja veel paljude riikide edetabelites kõrgetele kohtadele. "Hold On" oli Billboardi 1990. aasta singlite aastalõpu edetabelis esikohal. Albumilt ilmus veel neli singlit, mis kõik jõudsid Billboard Hot 100-s vähemalt esikaheteistkümne sekka, "Release Me" ja "You're in Love" jõudsid esikohtadele. Wilson Phillipsi debüütalbumit osteti USA-s viis miljonit ja maailmas kokku kaheksa miljonit eksemplari. Debüütalbum tõi ansamblile neli Grammy auhinna nominatsiooni, sealhulgas parima albumi ja parima uue artisti kategoorias.

Ansambli teine, 1992. aastal ilmunud album "Shadows and Light", ei olnud nii edukas kui esimene, kuid see jõudis paljude riikide plaadimüügiedetabelitesse, ja kaks selle singlit jõudsid Hot 100-s esikolmekümne sekka.

Aasta pärast teise albumi ilmumist Wilson Phillips enam koos ei tegutsenud. Carnie ja Wendy Wilson andsid 1993. aastal koos välja jõulualbumi "Hey Santa!" ning Chynna Phillips 1995. aastal sooloalbumi "Naked and Sacred".

Wilson Phillips esines uuesti ühel korral koos 2001. aastal. 2004. aastal tuli Wilson Phillips uuesti kokku ning anti välja kolmas stuudioalbum "California", mis sisaldab mitmete 1960. ja 1970. aasta tuntud laulude kavereid. USA plaadimüügiedetabelis Billboard 200 jõudis "California" 35. kohale. Mõni aeg pärast albumi välja andmist läks Wilson Phillips taas laiali.

2010. aastal tuldi taas kokku ning anti välja jõulualbum "Christmas in Harmony". 2012. aastal anti välja album "Dedicated", mis sisaldab The Beach Boysi ja The Mamas & the Papasi laulude kavereid. Edetabelis Billboard 200 jõudis see 29. kohale.

2022. aasta sügisel osales Wilson Phillips USA meelelahutussaates "The Masked Singer", kus saavutati teine koht.

## Diskograafia
;Stuudioalbumid
*"Wilson Phillips" (1990)
*"Shadows and Light" (1992)
*"California" (2004)
*"Christmas in Harmony" (2010)
*"Dedicated" (2012)

;Kogumikalbumid
*"The Best of Wilson Phillips" (1998)
*"Greatest Hits" (2000)

## Viited
Kaczory

**Kaczory** (saksa *Erpel*) on linn Poolas Suur-Poola vojevoodkonnas Piła maakonnas, Kaczory valla halduskeskus. Kaczory asub Piłast umbes 12 km kagus.

2011 oli asula elanike arv 2904.

Kaczory sai linnaõigused sai 1. jaanuaril 2022.

## Viited
Chatuchak

**Chatuchak** (tai จตุจักร) on Bangkoki linnaosa (*khet*)

Linnaosa koosneb viiest asumist (*khwaeng*): Lat Yao, Sena Nikhom, Chan Kasem, Chomphon ja Chatuchak.

Eraldi linnaosaks sai Chatuchak 1989. aastal, mil see eraldati Bang Kheni linnaosast.

## Viited
Watthana

**Watthana** (tai วัฒนา) on Bangkoki linnaosa (*khet*).

Linnaosa koosneb viiest asumist (*khwaeng*): Khlong Toei Nuea, Khlong Tan Nuea ja Phra Khanong Nuea.

Watthana linnaosa moodustati 1998. aastal, mil see eraldati Khlong Toei linnaosast.

## Viited
Olsztyn (Sileesia vojevoodkond)

**Olsztyn** (saksa keeles *Holstin*, *Hohlstein*) on linn Poolas Sileesia vojevoodkonnas Częstochowa maakonnas. Olsztyn asub Częstochowa kesklinnast ligikaudu 12 km idakagus.

Poola kuningas Kazimierz IV andis Olsztynile linnaõigused 1488. aastal. Tsaarivõimud võtsid Olsztynilt linnaõigused ära 1870. aastal.

Olsztyn sai linnaõigused tagasi 1. jaanuaril 2022.

## Viited
Nowe Miasto

**Nowe Miasto** on linn Poolas Masoovia vojevoodkonnas Płoński maakonnas, Nowe Miasto valla halduskeskus. Nowe Miasto asub Płońskist umbes 17 km idas ja Varssavi kesklinnast ligikaudu 52 km põhjaloodes.

Nowe Miasto sai linnaõigused 1420. aastal, kuid kaotas need 1870. aastal.

1. jaanuaril 2022 sai Nowe Miasto linnaõigused tagasi.

## Viited
Saprolegniales

***Saprolegniales*** on munasseenete hõimkonda kuuluvate magevee-eluliste organismide selts.  

## Sugukondi
**Saprolegniaceae* – vesihallikulised
Vesihallikulised

**Vesihallikulised** (*Saprolegniaceae*) on munasseenete hõimkonda kuuluvate magevee-eluliste organismide sugukond.  

## Perekondi
**Achlya* – tumevesihallik
**Aphanomyces* – katkvesihallik
**Saprolegnia* – vesihallik
Vesihallik

**Vesihallik** (*Saprolegnia*) on munasseenete hõimkonda kuuluvate magevee-eluliste organismide perekond.  

## Liike
**Saprolegnia thureti* – lööv-vesihallik
Katkvesihallik

**Katkvesihallik** (*Aphanomyces*) on munasseenete hõimkonda kuuluvate magevee-eluliste organismide perekond.  

## Liike
**Aphanomyces cochlioides* – tõusme-katkvesihallik
**Aphanomyces euteiches* – juure-katkvesihallik
Lülihallik

**Lülihallik** (*Leptomitus*) on munasseenete hõimkonda kuuluvate magevee-eluliste organismide perekond.  

## Liike
**Leptomitus lacteus* – piimjas lülihallik
Anger (Steiermark)

**Anger** on vald (*Marktgemeinde*) Austrias Steiermargi liidumaal Weizi ringkonnas.

Anger asub u. 40 km Grazist kirdes, 13 km Weizist kirdes ja 10 km Birkfeldist lõunas.

## Viited
Birkfeld

**Birkfeld** on vald (*Marktgemeinde*) Austrias Steiermargi liidumaal Weizi ringkonnas.

Vald asub Feistritzi jõe orus.

## Viited
Piimläiketõvikulised

**Piimläiketõvikulised** (*Albuginaceae*) on munasseenete hõimkonda kuuluvate magevee-eluliste organismide sugukond.  

## Perekondi
**Albugo* – piimläiketõvik
Suan Luang

**Suan Luang** (tai สวนหลวง) on Bangkoki linnaosa (*khet*).

Linnaosa koosneb kolmest asumist (*khwaeng*): Suan Luang, On Nut ja Phatthanakan.

Suan Luang on eraldi linnaosa alates 14. jaanuarist 1994.

## Viited
Wang Thonglang

**Wang Thonglang** (tai วังทองหลาง) on Bangkoki linnaosa (*khet*).

Linnaosa koosneb neljast asumist (*khwaeng*): Wang Thonglang, Saphan Song, Khlong Chaokhun Sing ja Phlapphla.

Wang Thonglangi linnaosa on moodustatud 1997. aastal.

## Viited
UTC−5:00

**UTC−5:00** on ajavöönd, milles aeg on 5 tundi taga maailmaajast UTC. Selle keskmeridiaan on 75° W.

Vööndis asuvad aasta läbi:
*  Acre osariik ja Amazonase osariigi 13 läänepoolset omavalitsust
* 
* 
* 
*  Southamptoni saar
*  Quintana Roo osariik
* 
* 
* le kuuluvad
** 
* le kuuluv
** Navassa saar

Põhjapoolkera normaalajal (talveajal) on selles vööndis:
* 
* 
* : suurem osa Nunavutist, Ontario ja Québeci provintsist
* 
* le kuuluv
** Turks ja Caicos
*  osariigid Delaware, Georgia, Lääne-Virginia, Maine, Maryland, Massachusetts, New Hampshire, New Jersey, New York, Ohio, Pennsylvania, Põhja-Carolina, Rhode Island, Lõuna-Carolina, Vermont, Virginia ja Columbia ringkond. Osaliselt on selles vööndis ka Florida, Indiana, Kentucky, Michigan ja Tennessee.

Põhjapoolkera suveajal on selles vööndis:
* :  Nunavuti Kivalliqi piirkond, Manitoba ja osa Ontariost
* : kõik välja arvatud Baja California, Baja California Sur, Chihuahua, Nayarit, Quintana Roo, Sinaloa ja Sonora osariik
*  Alabama, Arkansas, Florida, Illinois, osa Indianast, Iowa, Kansas, osa Kentuckyst, Louisiana, osa Michiganist, Minnesota, Mississippi, Missouri, osa Nebraskast, Põhja-Dakotast, Oklahoma, osa Lõuna-Dakotast, Tennesseest, Texasest ja Wisconsini osariik.
 
Lõunapoolkera suveajal on selles vööndis:

* le kuuluv Lihavõttesaar
Lat Krabang

**Lat Krabang** (tai ลาดกระบัง) on Bangkoki linnaosa (*khet*).

Linnaosa koosneb kuuest asumist (*khwaeng*): Lat Krabang, Khlong Song Ton Nun, Khlong Sam Prawet, Lam Pla Thio, Thap Yao ja Khum Thong.

Lat Krabangi lõunaosa on tihedasti asustatud, põhja- ja idaosas on tööstuspiirkonnad.
Surmaoru rahvuspark

**Surmaoru rahvuspark** (*Death Valley National Park*) on Ameerika Ühendriikide rahvuspark, mis asub Californias Sierra Nevadas. Väike osa pargi territooriumist asub ka naaberosariigis Nevadas.

1933. aastal kuulutas president Herbert Hoover piirkonna riiklikuks mälestiseks ning rahvuspargiks sai see 1994. aastal. Parki haldab Rahvusparkide Teenistus. Surmaoru rahvuspargis kaitstakse soolapanne, liivaluiteid, badlande, kanjoneid ja mägesid. Pargi pindala on 13 518 km² ning rohkem kui 93 % pargist on metsik loodus. 

See on Ameerika Ühendriikide suuruselt viies rahvuspark ning mandri-USA suurim rahvuspark. See on kõigi Ameerika Ühendriikide rahvusparkide hulgas kõige madalamal paiknev ning kõige kuumema ja kuivema kliimaga. Rahvuspargis asub Badwater Basin, mis asub 86 meetrit allpool merepinda ja on Põhja-Ameerika madalaim koht.

## Viited
Kai Cenat

**Kai Carlo Cenat III** (sündinud 16. detsembril 2001) on Ameerika sisulooja, kes on tuntud peamiselt Twitchis voogesituse ja YouTube'i postitamise poolest. 2022. aasta oktoobris sai Cenatist sel ajal enim tellitud Twitchi striimija. Ta on YouTube'i grupi AMP liige.

## Varajane elu

Kai Cenat III sündis 16. detsembril 2001. Teda kasvatasid New Yorgis Bronxis Haiti isa ja Trinidadi päritolu ema. Ta on väitnud, et tema nimele lisas III järelliide tema ema, et esindada oma kolmandat last.
Algselt koomikuks pürginud Kai Cenat postitas kesk- ja kõrgkooli ajal Facebooki ja Instagrami lühivormis sisu

## Karjäär

Cenat laadis oma esimese YouTube'i video üles 2018. aasta jaanuaris ja hakkas tegema videoid, mis käsitlevad vempe ja väljakutseid. Ta liitus YouTube'i grupiga AMP pärast seda, kui ta avastas Bronxis sündinud YouTuber Fanum. Sellest ajast peale esines ta regulaarselt kanali videotes. Ta alustas Twitchis voogesitust 2021. aasta veebruaris pärast YouTube'ist migreerumist, mängu- ja reaktsioonisisu edastamist.

Tal oli näitlejaroll Polo G 2022. aasta juunisingli "Distraction" treileris.[10] Kai Cenat avaldas 2022. aasta mais koos Ameerika räppari NLE Choppaga oma debüütsingli "Bustdown Rollie Avalanche", mida 2022. aasta septembri seisuga on Spotifys voogesitatud 25 miljonit.

2022. aastal hakkas Kai Cenat oma voogudesse kaasama kuulsustest külalisi, sealhulgas aprillis Bobby Shmurdat,[11] oktoobris Lil Babyt ja novembris 21 Savage'i, kes aitasid tal saada oma tolleaegse kõrgeima
              

## Diskograafia
 

##### Singlid

## Filmograafia

##### Muusika video

## Viited

## Välislingid
Kai Cenat Youtube  https://www.youtube.com/@KaiCenat
Solomon Northup

**Solomon Northup** (10. juuli u 1807–1808 – u 1857–1875) oli Ameerika Ühendriikide abolitsionist ning memuaaride "12 aastat orjana" peamine autor. 

Ta sündis New Yorgi osariigis vaba afroameeriklasena, tema isa oli endine ori ning ema vaba afroameeriklane. Ta tegeles põlluharimisega, oli elukutseline viiulimängija ning omas Washingtoni maakonnas maad. 1841. aastal sai ta pakkumise hakata rändmoosekandiks ning läks Washingtoni, kus orjapidamine oli seaduslik. Washingtonis ta mürgitati, rööviti ning müüdi orjaks. Ta viidi edasi New Orleansi, kus üks istanduseomanik ta ära ostis. Järgmised 12 aastat oli ta Louisiana Red Riveri piirkonnas, peamiselt Avoyellesi vallas, ori. Pärast pikka orjapõlve tutvus ta kanadalasest istandusetöölise Samuel Bassiga, kes andis Northupi olukorrast New Yorgi osariiki teada. New Yorgi osariigi võimud pakkusid kõikidele orjaks röövitud New Yorgi kodanikele abi. Tema perekond ja sõbrad palusid kuberner Washington Huntilt abi ning Northup vabanes 3. jaanuaril 1853.

Orjakaupmees James H. Birch peeti kinni ning anti Washingtonis kohtu alla, kuid lasti vabaks, kuna Northup ei saanud musta inimesena valge vastu ütlusi anda. Hiljem anti New Yorgi osariigis kohtu alla ka tema röövijad, aga kohtuasi jäi üksikasjade tõttu kaheks aastaks venima ning viimaks lõpetati, kuna leiti, et sellega peaks tegelema Washingtoni kohus. Washingtoni kohus asja menetlusse ei võtnud. Ükski Northupi röövijatest ega orjastajatest ei saanud karistada.

Esimesel aastal taas vabana kirjutas ja avaldas Northup memuaarid "12 aastat orjana". Ta propageeris Kirdeosariikides abolitsionismi ning jagas enda kogemusi kümnetes avalikes kõnedes. Pärast aastat 1857 on tema kohta vähe teada, kiri dateeritud aastasse 1863 tõendab tema elusolekut ka hiljem. Vahel on arvatud, et ta langes taas inimröövi ohvriks, kuid ajaloolaste arvates on see ebatõenäoline, kuna ta oli liiga vana, et orjana väärtuslik olla. Tema surma-aasta ega -asjaolud ei ole teada.

Northupi memuaaridest valmis 2013. aastal film "12 aastat orjana", mis võitis 2014. aastal kolm Oscarit, sealhulgas parima filmi Oscari. 2014. aastal ilmusid Northupi memuaarid eesti keeles Ehte Puhangu tõlkes.

## Vaata ka
* Orjapidamine Ameerika Ühendriikides

## Allikad
* 
* 
* 
* 

## Kirjandus
* , Newbery Honor, ages 10 and up

## Välislingid
* The Solomon Northup Trail, LSU's Acadiana Historical project: maps and descriptions of sites from Northup's memoir, based on Eakin's and Logsdon's 1968 research.
* ''Twelve Years a Slave'': Analyzing Slave Narratives, National Endowment for the Humanities EDSITEment lesson plan
* ''Solomon Northup's Odyssey'' at the Internet Movie Database
Kolmas Souli lahing

**Kolmas Souli lahing** (ka **hiina uusaasta pealetung**, **neljanda jaanuari taganemine** või **Läänesektori kampaania kolmas faas**) oli Korea sõja lahing, 31. detsembrist 1950 7. jaanuarini 1951 Lõuna-Korea pealinna Souli ümbruses. Pärast Hiina Rahva Vabatahtliku Armee suurt võitu Ch'ongch'oni jõe lahingus hakkas ÜRO Väejuhatus kaaluma Korea poolsaarelt lahkumist. Hiina Kommunistliku Partei esimees Mao Zedong andis ÜRO vägede survestamiseks Rahva Vabatahtlikule Armeele käsu ületada 38. põhjalaius.

31. detsembril 1950 ründas Hiina 13. armee 38. põhjalaiusel Korea Vabariigi armee 1.-st, 2.-st, 5.-t ja 6.-t jalaväediviisi ning tungis Imjini jõel, Hantan jõel, Gapyeongis ja Chuncheonis läbi ÜRO kaitseliinide. Selle peale evakueerus Soulist kindralleitnant Matthew Ridgway Ameerika Ühendriikide 8. armee.

Kuigi hiinlastel õnnestus lahinguga Soul vallutada, tugevndas see ÜRO toetust Lõuna-Koreale ning Koreast lahkumise plaanid jäeti ära. Lisaks olid Hiina väed pikast pealetungist kurnatud ning initsiatiiv läks tagasi ÜRO kätte.

## Vaata ka
* Esimene Souli lahing
* Teine Souli lahing

## Allikad
*
*
*
*
*
*
*
*
*
*
*
*
*
*
*
*
*
*
*
Eesti Geoinformaatika Selts

MTÜ Eesti Geoinformaatika Selts (ESTGIS) on Eesti geoinformaatikute, kartograafide ja sellega seotud erialade spetsialistide selts. ESTGIS asutati 30. septembril 2010. aastal Tallinnas, rohkem kui 80 erialaspetsialisti poolt.

## Viited
Aeneas Mackintosh

**Aeneas Lionel Acton Mackintosh** (1. juuli 1879 – 8. mai 1916) oli briti Antarktika-uurija ja Briti Kaubalaevastiku ohvitser. Ta juhtis aastatel 1914–1917 Ernest Shackletoni Endurance'i ekspeditsioonil Rossi mere rühma. Rossi mere rühmal ülesanne oli Shackeltoni retke üle Antarktise mandri selle viimastes etappides varustada. Tagasilöökidest ja raskustest hoolimata sai Mackintoshi meeskond oma ülesandega hakkama, kuid see läks nii Mackintoshile kui kahele meeskonnaliikmele maksma elu. Mackintoshi esimene kord Antarktikas oli allohvitserina aastatel 1907–1909 toimunud Nimrodi ekspeditsioonil. Antarktikasse jõudes kaotas ta õnnetuses oma parema silma ning ta saadeti tagasi Uus-Meremaale. Aastal 1909 jõudis ta Nimrodi ekspeditsioonile tagasi ning võttis selle viimastest etappidest osa. Tema sihikindlus jäi Shackletonile silma ning ta määrati 1914. aastal Rossi mere rühma ülemaks.

Kui ta Rossi mere rühmaga Antarktikasse jõudis, pidi ta rinda pistma paljude raskustega. Ta ei teadnud segaste ja ebatäpsete juhiste tõttu täpselt Shackeltoni rännaku ajakava. Lumetormis kaotas meeskond suure osa oma laeval SY Aurora olnud hädavajalikust varustusest. Shackeltonile varustust viies kaotas üks mees elu ning Mackintosh pääses vaid tänu teiste abile. Pärast tervenemist kadus ta koos ühe meeskonnakaaslasega, kui püüdis üle ebastabiilse jää laagrisse naasta. Ajaloolased on Mackintoshi pädevuse ja juhioskused küsimärgi alla seadnud. Shackleton tunnustas Mackintoshi rühma tööd ja võrdsustas nende kaotatud elud esimese maailmasõja kaevikutes antud eludega, kuid oli Mackintoshi organiseerimisoskuste suhtes kriitiline. Aastaid hiljem nimetas Ernest Shackeltoni poeg Edward Shackleton ekspeditsiooni kangelasteks Mackintoshi, Ernest Joyce'i ja Richard W. Richardsi.

## Allikad
* 
* 
* 
* 
* 
* 
* 
* 
* 
* 

## Välislingid
* Aeneas Mackintosh at Scott Polar Research Institute includes letter and sledging plan prepared by Mackintosh
* "SY ''Aurora'' – Ships of the Polar Explorers" at coolantarctica.com
Adin Ross

**Adin David Ross** (sündinud 11. oktoobril 2000 Boca Ratonis Florida osariigis) on Ameerika Twitchi ja YouTube'i striimija, kes on tuntud NBA 2K20 ja GTA V voogesituse poolest.

## Lapsepõlv

Adin Ross sündis juudi peres. Ta kolis lühikeseks ajaks New Yorki, kuid otsustas elada Californias Three Riversis.Ta õppis Woodlake Unioni keskkoolis. Ross tundis voogesituse vastu huvi juba noorest peale ja on teatanud, et jättis keskkooli lõpuballi vahele, et Twitchis voogesitada.

Ross paljastas No Jumper intervjuus Adam22-ga, et 12-aastaselt pussitas teda une pealt vaimselt ebastabiilne sugulane. Rossil oli käel üheksa õmblust, kui sugulane läks enne vaimuhaiglasse viimist vangi.

## Karjäär
Ross hakkas oma õe Naomi juures elades regulaarselt Twitchis voogesitama. Ta liitus NBA 2K grupiga Always Excelling ja kohtus selle kaudu Bronny Jamesiga. Ta saavutas populaarsuse, mängides Jamesiga NBA 2K20 ja tehes kihlvedusid teiste striimijate ja YouTube'i kasutajatega. 2020. aastal voogesitas Ross koos Bronnyga, kui kõnega ühines LeBron James, mis hiljem tema Twitterisse üles laaditi. 2020. aasta novembris, olles rahulolematu NBA 2K21 ja selle loojatega, käivitas Ross Twitteri hashtag #make2kfunagain, mis jõudis platvormil kogu maailmas edetabelis esikohale. Umbes samal ajal hakkas Ross korraldama "e-kohtingu" vooge, kus inimesed võistlevad, et leida kohtingut Discordi üle, mis tõi kaasa tema Twitchi konto edasise kasvu.

2021. aasta veebruaris oli ta esimene looja, kes avalikustati kollektiivis Clout Gang 2.0 ja kolis koos FaZe Banksi, Mike Majlaki, Sommer Ray ja RiceGumiga Wizza majja.

4. aprillil 2021 tabas Adin Rossi Twitchi kanalit "bot-rünnak", kus bot-jälgijate sissevoolu tõttu ületas tema jälgijate arv sel ajal 3 miljonit. Enne seda oli Adin oma kanalil juba üle miljoni jälgija kogunud ja TwitchBeati andmetel kogus ühe voo kohta umbes 30 000 otsevaatajat.

Pärast aprillis toimunud poleemikat teatas Ross 2021. aasta mais, et annetab 20% oma Twitchi tuludest heategevuseks. Ta jagas selle nii, et 10% annetati LGBTQIA eesmärkidel heategevuseks ja lubas oma vaatajatel ülejäänud 10% heategevuse üle otsustada. Teises heategevuses 2022. aasta juunis annetas ta 10 000 dollarit striimer Tony "RSGloryAndGold" Winchesterile, kes sel ajal teatas hiljuti oma ajuvähi diagnoosist. Neli kuud hiljem, 12. oktoobril 2022, Winchester suri.

## Vaidlused
10. aprillil 2021 keelati Ross Twitchi kasutamisest pärast seda, kui YouTuber Zias vastas telefonikõnele ja nimetas Rossi pededeks. Ross kaitses end keelu eest väitega Twitchi töötajatele, et ta ei öelnud homofoobset solvamist ega osalenud selles. Twitch täpsustas, et selle teabe põhjal lubatakse tal voogesitada. Tema jälgijad hakkasid Twitteris räsimärki #FreeAdin levitama, püüdes Twitchi otsust survestada. Ta oli keelatud kuni 12. aprillini 2021.

Rohkem kui aasta hiljem, 20. aprillil 2022, keelati Ross määramata ajaks "vaenu tekitavate solvangute või sümbolite" kasutamise tõttu. Selle otsuse põhjuseks oli videotõendite kaudu esitatud süüdistus, et Ross kasutas Twitchi striimija YourRAGE otseülekandes homofoobset solvamist. Ta suutis hiljem 2022. aasta juunis voogesitust jätkata.

## Videograafia
Śāhābuddin Āhamed

**Shahabuddin Ahmed** (bengali শাহাবুদ্দিন আহমেদ; 1. veebruar 1930 – 19. märts 2022) oli Bangladeshi poliitik, riigi president 1996–2001. 6. detsembrist 1990 10. oktoobrini 1991 oli ta presidendi kohusetäitja. 1972. aastast oli ta Bangladeshi ülemkohtu kohtunik. Jaanuaris 1990 sai temast ülemkohtu president.
Denali rahvuspark

**Denali rahvuspark** (*Denali National Park and Preserve*) on Ameerika Ühendriikide rahvuspark, mis asub Alaska osariigis.

Denali rahvuspargi kogupindala on 24 585 km². Pargi peamine vaatamisväärsus on Denali mägi, mis on Ameerika Ühendriikide kõrgeim mägi. Rahvuspark asutati 26. veebruaril 1917 ja kuna Denali algne nimi oli Mount McKinley, mistõttu sai rahvuspark algselt nimeks Mount McKinley rahvuspark. Rahvuspark nimetati Denali rahvuspargiks 1980. aastal. Kojukonikeelne Denali kinnitati mäe nimeks 2015. aastal.

Parki haldab Rahvusparkide Teenistus ning 2018. aastal külastas seda üle 590 000 inimese.

## Viited
Din Daeng

**Din Daeng** (tai ดินแดง) on Bangkoki linnaosa (*khet*).

Linnaosa koosneb kahest asumist (*khwaeng*): Din Daeng ja Ratchadaphisek.

Din Daengi linnaosa on moodustatud 1993. aastal. Linnaosa on väga tihedasti asustatud.

## Viited
Dry Tortugase rahvuspark

**Dry Tortugase rahvuspark** (*Dry Tortugas National Park*) on Ameerika Ühendriikide rahvuspark, mis asub Florida osariigis Florida väinas.

Pargis kaitstakse Fort Jeffersoni ja seitset Dry Tortugase saart, mis on Florida Keysi kõige läänepoolsemad ja isoleeritumad saared. Saarestiku korallrahud on Florida Keysi korallrahudest kõige vähem inimtegevusest häiritud. Park on tuntud rikkaliku mereelu, troopiliste lindude pesitsusalade, värviliste korallrahude ning laevavrakkide poolest. Pargi suurim inimtekkeline vaatamisväärsus on massiivne rannikukindlus Fort Jefferson, mida ei ehitatud kunagi valmis. Ameerika Ühendriikide rannikukindlustest on sellest suuremad ainult Fort Monroe Virginia osariigis ja Fort Adams Rhode Islandil. 

Park on ligipääsetav ainult vesilennuki või laevaga. 2018. aastal külastas parki veidi üle 56 000 inimese.

Dry Tortugase rahvuspark loodi 4. jaanuaril 1935. Alates 1976. aastast on see osa UNESCO Everglades'i ja Dry Tortugase biosfääri kaitseala.

## Viited